**APSTIPRINĀTS**

ar Liepājas Universitātes Iepirkumu komisijas

2012. gada 4. jūlija sēdes lēmumu,

komisijas sēdes protokols Nr.1

Iepirkumu komisijas priekšsēdētāja

\_\_\_\_\_\_\_\_\_\_\_\_\_\_\_\_\_\_\_ I.Tumaščika

IEPIRKUMA

##### Interneta pieslēguma nodrošināšana

**Liepājas Universitātes dienesta viesnīcai**

#####

##### NOLIKUMS

Iepirkuma identifikācijas numurs

**LiepU 2012/8**

Liepāja 2012

1. **Vispārīgā informācija**
	1. **Iepirkuma procedūras veids**

Iepirkums saskaņā ar Publisko iepirkumu likuma (turpmāk tekstā - PIL) 8.1 panta noteikumiem.

* 1. **Iepirkuma identifikācijas numurs**

LiepU 2012/8

* 1. **Pasūtītājs**

Liepājas Universitāte (turpmāk tekstā - LiepU)

Adrese: Lielā iela 14, Liepāja, LV-3401, Latvija

Izglītības iestādes reģ. Nr. 3042000219

PVN reģ.Nr. Nr.90000036859

Valsts kase, kods TRELLV22

Konta Nr.LV45TREL9150190000000

Tālrunis: 63423568

Fakss: 63424223

E-pasts: liepu@liepu.lv

Mājas lapas internetā adrese: [*www.liepu.lv*](http://www.liepu.lv)

* 1. Iepirkumu rīko ar LiepU rektora 2012. gada 2. februāra rīkojumu Nr.08-v izveidotā Iepirkumu komisija (turpmāk tekstā - Komisija).
	2. **Kontaktpersonas**

Kontaktpersona, kura sniedz organizatorisku informāciju par iepirkumu - LiepU Iepirkumu speciāliste, Komisijas locekle Ieva Dzerkale.

E-pasts: ieva.dzerkale@liepu.lv, tālrunis 63425208.

Kontaktpersona, kura sniedz juridisko informāciju par iepirkumu un līgumu - LiepU juriskonsulte, Komisijas priekšsēdētāja Iveta Tumaščika.

E-pasts: iveta.tumascika@liepu.lv, tālrunis 63407759.

Kontaktpersona, kura sniedz informāciju par iepirkuma tehnisko specifikāciju - LiepU vecākais datortīklu administrators, Komisijas loceklis Kaspars Lauris.

E-pasts: kaspars.lauris@liepu.lv, tālrunis 63407779.

* 1. **Piegādātājs**

Fiziskā vai juridiskā persona, šādu personu apvienība jebkurā to kombinācijā, kas attiecīgi piedāvā tirgū piegādāt preces vai sniegt pakalpojumus.

* 1. **Pretendents**

Piegādātājs, kurš ir iesniedzis piedāvājumu.

* 1. **Iepirkuma procedūras dokumentu pieejamība, izsniegšana un papildu informācijas sniegšana**
		1. Pasūtītājs nodrošina brīvu un tiešu elektronisko pieeju iepirkuma procedūras dokumentiem LiepU mājas lapas internetā [*www.liepu.lv*](http://www.liepu.lv) (sadaļa „Publiskie iepirkumi”), tajā skaitā iepirkuma nolikumam (turpmāk tekstā - Nolikums) un papildus nepieciešamajiem dokumentiem,papildus informācijai, informācijai par grozījumiem iepirkuma procedūras dokumentos, kā arī citai informācijai, kas ir saistīta ar šo iepirkumu.
		2. Sākot ar iepirkuma izsludināšanas brīdi, ieinteresētais Piegādātājs ar iepirkuma procedūras dokumentiem var iepazīties uz vietas LiepU, Liepājā, Lielā ielā 14, 1.stāvā, Saimniecības daļā, 121.kabinetā.
		3. Ja ieinteresētais Piegādātājs pieprasa izsniegt iepirkuma procedūras dokumentus drukātā veidā, Pasūtītājs tos izsniedz ieinteresētajam Piegādātājam 3 (trīs) darbdienu laikā pēc tam, kad saņemts šo dokumentu pieprasījums, ievērojot nosacījumu, ka dokumentu pieprasījums iesniegts laikus pirms piedāvājumu iesniegšanas termiņa.
		4. Ieinteresētajam Piegādātājam un Pretendentam ir pienākums sekot informācijai, kas tiks publicēta LiepU mājas lapā internetā [*www.liepu.lv*](http://www.liepu.lv)(sadaļa „Publiskie iepirkumi“) sakarā ar šo iepirkumu.
		5. Ieinteresētais Piegādātājs pieprasījumu par paskaidrojumiem iesniedz laikus rakstiskā veidā, nosūtot jautājumu uz e-pastu: ieva.dzerkale@liepu.lv vaipa faksu 63424223, vai pa pastu uz Nolikuma 1.3.punktā norādīto adresi.
		6. Ja ieinteresētais Piegādātājs ir laikus pieprasījis papildu informāciju par iepirkuma procedūras dokumentos iekļautajām prasībām attiecībā uz piedāvājumu sagatavošanu un iesniegšanu vai Pretendentu atlasi, Pasūtītājs to sniedz iespējami īsā laikā.
		7. Papildu informāciju Pasūtītājs nosūta Piegādātājam, kas uzdevis jautājumu, un vienlaikus ievieto šo informāciju LiepU mājas lapā internetā [*www.liepu.lv*](http://www.liepu.lv) (sadaļa „Publiskie iepirkumi“), norādot arī uzdoto jautājumu.
	2. **Piedāvājumu iesniegšanas un atvēršanas vieta, datums, laiks un kārtība**
		1. Piedāvājumu var iesniegt, sākot ar iepirkuma izziņošanas dienu, līdz **2012. gada 18. jūlijam plkst. 13.30**
1. pa pastu uz Nolikumā 1.3.punktā norādīto adresi, vai
2. piegādājot ar kurjeru vai personīgi LiepU, Lielā ielā 14, Liepājā, 1.stāvā, Saimniecības daļā, 121.kabinetā, darbdienās no pirmdienas līdz piektdienai no plkst. 9.00 līdz plkst. 16.00 (pusdienas pārtraukums no plkst. 12.00 līdz plkst. 13.00), pirmssvētku dienās darba laiks no plkst. 9.00 līdz plkst. 12.00.
	* 1. Ja Pretendents izvēlas nosūtīt piedāvājumu pa pastu, tad visu atbildību par iespējamu pasta sūtījumu aizkavēšanos vai citiem apstākļiem, kas var traucēt piedāvājuma savlaicīgu nogādāšanu Nolikumā 1.3.punktā norādītajā adresē un Nolikumā 1.9.1.punktā norādītajā piedāvājumu iesniegšanas termiņā, uzņemas Pretendents.
		2. Piedāvājumi, kas nav iesniegti Nolikumā noteiktajā kārtībā vai saņemti pēc Nolikumā norādītā piedāvājumu iesniegšanas termiņa beigām, netiks izskatīti un tiks atdoti vai nosūtīti atpakaļ Pretendentam neatvērti.
		3. Piedāvājumu atvēršanas sanāksme notiks **2012. gada 18. jūlijā plkst. 13.30**, LiepU, Lielā ielā 14, Liepājā, 1.stāvā, Saimniecības daļā, 121.kabinetā.Piedāvājumu atvēršana ir atklāta un tajā var piedalīties visas ieinteresētās personas.
	1. **Piedāvājuma derīguma termiņš**
		1. Piedāvājums Pretendentiem ir saistošs 90 (deviņdesmit) dienas no piedāvājumu atvēršanas dienas.
		2. Ja objektīvu iemeslu dēļ iepirkuma līgumu nevar noslēgt Nolikuma 1.10.1.punktā noteiktajā termiņā, Pasūtītājs var rakstiski pieprasīt piedāvājuma derīguma termiņa pagarināšanu. Ja Pretendents piekrīt pagarināt derīguma termiņu, par to rakstiski paziņo Pasūtītājam.
		3. Piedāvājumā norādītās vienību cenas paliek nemainīgas un nedrīkst tikt paaugstinātas visā līguma izpildes laikā.
	2. **Prasības attiecībā uz piedāvājuma noformējumu un iesniegšanu**
		1. Katrs Pretendents **var iesniegt vienu piedāvājuma variantu par visu iepirkuma priekšmeta apjomu.**
		2. Piedāvājumam jāatbilst visām šajā Nolikumā un tā pielikumos minētajām prasībām, un normatīvajos aktos ietvertajām prasībām un jāietver cauršūtas un numurētas lapas (nodrošinot lapu aizvietošanas neiespējamību) atbilstoši normatīvo aktu prasībām.
		3. Piedāvājums jāiesniedz aizlīmētā un aizzīmogotā aploksnē, vienā eksemplārā. Aploksnes līmējuma vietai jābūt apstiprinātai ar juridiskās personas zīmogu (ja tāds ir) un pilnvarotās personas parakstu.
		4. Uz aploksnes jābūt šādām norādēm:

**Piedāvājums iepirkumam LiepU 2012/8**

**Interneta pieslēguma nodrošināšana**

**Liepājas Universitātes dienesta viesnīcai**

Liepājas Universitāte

Lielā iela 14, Liepāja,

LV-3401, Latvija

*(Pretendenta nosaukums, juridiskā adrese, tālruņa numurs)*

**Neatvērt līdz piedāvājuma iesniegšanas termiņa beigām!**

* + 1. Piedāvājumam un visiem tam pievienotajiem dokumentiem ir jāatbilst Dokumentu juridiskā spēka likuma un MK 28.09.2010. noteikumiem Nr.916 „Dokumentu izstrādāšanas un noformēšanas kartība”.
		2. Piedāvājumi jāiesniedz datordrukā, latviešu valodā. Ja pretendents iesniedz dokumentus svešvalodā, tiem jāpievieno paraksttiesīgās vai pilnvarotās personas (pievienojot pilnvaru) apliecināts tulkojums latviešu valodā.
		3. Visām piedāvājumā ietvertajām cenām ir jābūt norādītām Latvijas Republikas oficiālajā valūtā - Latvijas latos (LVL) un ir jāietver visi piemērojamie nodokļi, izņemot pievienotās vērtības nodokli (PVN), norādot ne vairāk kā divas zīmes aiz komata, un atsevišķi norādot PVN un kopējo līguma summu, ieskaitot PVN. PVN tiek aprēķināts saskaņā ar spēkā esošajos normatīvajos aktos noteikto likmi.
		4. Pretendents pirms piedāvājumu iesniegšanas termiņa beigām var grozīt vai atsaukt iesniegto piedāvājumu.
		5. Piedāvājumu paraksta Pretendenta paraksttiesīgā vai pilnvarotā persona. Ja Pretendents ir piegādātāju apvienība, pieteikuma oriģināls un apliecinājumi jāparaksta katras personas, kas iekļauta piegādātāju apvienībā, pārstāvim ar paraksta tiesībām vai tā pilnvarotai personai.
		6. Iesniegtie piedāvājumi, izņemot Nolikuma 1.9.3.punktā noteikto gadījumu, ir Pasūtītāja īpašums un netiek atdoti atpakaļ Pretendentiem.
1. **Informācija par iepirkuma priekšmetu**
	1. **Iepirkuma priekšmets un apjoms**
		1. Interneta pieslēguma nodrošināšana Liepājas Universitātes dienesta viesnīcai, kas atrodas Ganību ielā 36/48, Liepājā, atbilstoši Nolikuma un Tehniskās specifikācijas (pielikums Nr.2) prasībām.
		2. Iepirkuma priekšmets nav sadalīts daļās. Piedāvājums jāiesniedz par visu iepirkuma priekšmeta apjomu.
		3. CPV kods: 72411000-4 „Interneta pakalpojumu sniedzēji (ISP)”.
	2. **Līguma izpildes laiks, vieta, apmaksa, garantijas prasības**
		1. Ar iepirkuma procedūras uzvarētāju tiek slēgts pakalpojumu līgums uz **3 (trīs) gadiem.**
		2. Pretendentam jānodrošina pakalpojuma piegāde 30 (trīsdesmit) darbdienu laikā no līguma parakstīšanas brīža.
		3. Pakalpojuma izpildes vieta- Liepājas Universitātes dienesta viesnīca Ganību ielā 36/48, Liepājā.
		4. Pakalpojuma saņemšanas sākums tiek fiksēts pieņemšanas - nodošanas aktā.
		5. Pasūtītājs apmaksu veic bezskaidras naudas norēķinu veidā. Samaksa par sniegto pakalpojumu tiks veikta ik mēnesi 15 (piecpadsmit) darbdienu laikā pēc atbilstoša rēķina saņemšanas.
		6. Pasūtītājs neveic apmaksu par laika periodu, kurā netiek saņemts pakalpojums vai tas neatbilst specifikācijā norādītajiem parametriem.
2. **Prasības Pretendentam, Pretendenta izslēgšanas noteikumi**
	1. Pretendentu atlases prasību izpilde ir obligāta visiem Pretendentiem, kas vēlas iegūt tiesības slēgt līgumu.
	2. **Pretendenta izslēgšanas nosacījumi**

Pasūtītājs izslēdz Pretendentu no turpmākās dalības iepirkuma procedūrā, kā arī neizskata Pretendenta piedāvājumu PIL 8.1 panta piektajā daļā 1., 2.punktā noteiktajos gadījumos.

* 1. **Prasības Pretendentam, lai piedalītos iepirkumā**
		1. Nav pasludināts Pretendenta maksātnespējas process (izņemot gadījumu, kad maksātnespējas procesā tiek piemērota sanācija vai cits līdzīga veida pasākumu kopums, kas vērsts uz parādnieka iespējamā bankrota novēršanu un maksātspējas atjaunošanu), nav apturēta vai pārtraukta Pretendenta saimnieciskā darbība, nav uzsākta tiesvedība par Pretendenta bankrotu vai netiek konstatēts, ka līdz līguma izpildes paredzamajam beigu termiņam Pretendents būs likvidēts.
		2. Pretendentam Latvijā un valstī, kurā tas reģistrēts vai atrodas tā pastāvīgā dzīvesvieta (ja tas nav reģistrēts Latvijā vai Latvijā neatrodas tā pastāvīgā dzīvesvieta), nav nodokļu parādi, tajā skaitā valsts sociālās apdrošināšanas iemaksu parādi, kas kopsummā katrā valstī pārsniedz 100 latus.
		3. Pretendents ir reģistrēts Latvijas Republikas Uzņēmumu reģistra Komercreģistrā vai ekvivalentā reģistrā ārvalstīs, vai pretendents ir reģistrēts likumā noteiktajā kārtībā.
		4. Pretendentam vai personai, uz kuras iespējām tas balstās, ir pozitīva pieredze vismaz 2 (divu) līdzīgu pasūtījuma izpildē pēdējos 3 (trīs) gados. Kā līdzīgs pasūtījums šajā gadījumā tiek uzskatīts šī iepirkuma priekšmetam un apjomam atbilstošs pakalpojums.
		5. Pretendenta piedāvātais tehniskais atbalsts nodrošina diennakts tehnisko atbalstu, izmantojot tālruņus un elektronisko e-pastu.
		6. Pretendenta rīcībā ir ne mazāk kā 2 (divi) 1 Gbit/s savienojumi uz Latvijas interneta apmaiņas punktu pa fiziski atdalītiem ceļiem.
		7. Pretendenta pārstāvim, kas parakstījis piedāvājuma dokumentus, ir paraksta (pārstāvības) tiesības (amatpersona vai pilnvarotā persona).
1. **Pretendentam jāiesniedz šādi dokumenti un informācija**

**4.1. Piedāvājuma saturs:**

* + 1. Piedāvājuma satura rādītājs.
		2. Pretendenta pieteikums par piedalīšanos iepirkumā, kas ir aizpildīts atbilstoši Nolikuma pielikumam Nr.1.
		3. Pretendenta apliecinājums, ka tas reģistrēts likumā noteiktajā kārtībā (Reģistrācijas apliecības kopija vai cits dokuments, piem., SIA „Lursoft” izdruka no datubāzēm).
		4. Apliecinājums par pretendenta pārstāvja, kurš paraksta piedāvājumu un citus piedāvājuma dokumentus, pārstāvības (paraksta) tiesībām (Latvijas Republikas Uzņēmumu reģistra izziņa vai SIA „Lursoft” izdruka, vai pilnvara).
		5. Tehniskais piedāvājums / Finanšu piedāvājums, kas ir aizpildīts atbilstoši Nolikuma pielikumam Nr.2.Pretendenta finanšu piedāvājumā tiek iekļautas visas izmaksas, kas saistītas ar Tehniskajā specifikācijā (pielikums Nr.2) norādīto interneta pieslēguma nodrošināšanu- ierīkošanu, visi likumdošanā paredzētie nodokļi un maksājumi, tai skaitā diennakts tehniskā servisa nodrošināšana, transporta izdevumi, atļaujas no trešajām personām, u.c. maksājumi, kas nepieciešami, lai nodrošinātu interneta pieslēgumu LiepU dienesta viesnīcai.
		6. Pretendenta sniegto pakalpojumu apraksts atbilstoši Nolikuma 3.3.4.punkta prasībām un Nolikuma pielikumam Nr.3.
		7. Pretendenta apraksts par piedāvāto diennakts tehniskā atbalsta nodrošināšanu, kā arī norādot izmantojamos tālruņus, elektronisko e-pastu un atbildīgās personas.
		8. Pretendenta apliecinājums, ka tā rīcībā ir ne mazāk kā 2 (divi) 1 Gbit/s savienojumi uz Latvijas interneta apmaiņas punktu, pa fiziski atdalītiem ceļiem.
	1. Ja piedāvājumu iesniedz fizisko vai juridisko piegādātāju apvienība jebkurā to kombinācijā, piedāvājumā jānorāda persona, kura pārstāv piegādātāju apvienību iepirkumā.
	2. Ja piedāvājumu iesniedz piegādātāju (personu) apvienība vai personālsabiedrība, Nolikuma 4.1.2. - 4.1.4.punktos un 4.4.punktā minētie dokumenti jāiesniedz par katru no attiecīgās piegādātāju (personu) apvienības dalībniekiem. Papildus jāiesniedz visu personu, kas iekļautas apvienībā, parakstīts sabiedrības līgums (oriģināls vai apliecināta kopija), kurā arī būtu noradīts katras personas atbildības apjoms un lomu sadalījums.
	3. Komisija no Pretendenta, kuram atbilstoši iepirkuma procedūras dokumentos noteiktajām prasībām un izraudzītajam piedāvājuma izvēles kritērijam būtu piešķiramas līguma slēgšanas tiesības, pieprasīs 10 (desmit) darbdienu laikā iesniegt izziņu, ko izsniegusi Latvijas vai ārvalstu kompetenta institūcija (ja Pretendents nav reģistrēts Latvijā vai Latvijā neatrodas tā patstāvīgā dzīvesvieta), kas izdota ne agrāk kā 1 (vienu) mēnesi pirms iesniegšanas dienas un kas apliecina, ka Pretendentam nav nodokļu parādu, tajā skaitā valsts sociālās apdrošināšanas obligāto iemaksu parādu, kas kopsummā katrā valstī pārsniedz 100 latus. Izziņu Pasūtītājs pieprasīs iesniegt katram personu apvienības dalībniekam, galvenajam uzņēmējam un katram apakšuzņēmējam.
	4. Lai paātrinātu iepirkuma līguma noslēgšanas procesu, Pretendents Nolikuma 4.4.punktā minēto izziņu ir tiesīgs iesniegt kopā ar piedāvājumu.
	5. Ja Pretendents 10 (desmit) darbdienu laikā no pieprasījuma brīža neiesniedz Nolikuma 4.4.punktā norādīto izziņu, Pasūtītājs Pretendentu izslēdz no dalības iepirkuma procedūrā.
1. **Piedāvājuma vērtēšanas un izvēles kritērijs**
	1. **Piedāvājuma izvēles kritērijs ir piedāvājums ar viszemāko cenu.**
	2. **Pretendentu kvalifikācijas pārbaude**
		1. Komisija veic Pretendentu kvalifikācijas pārbaudi slēgtā sēdē, kuras laikā Komisija pārbauda Pretendenta atbilstību Nolikuma 3.punktā noteiktajām kvalifikācijas prasībām. Atbilstības vērtēšanu Komisija veic, izvērtējot katru Pretendentu ar *“A-Atbilst/N-Neatbilst”* katrai no Pasūtītāja noteiktām kvalifikācijas prasībām.
		2. **Pretendents tiek izslēgts no turpmākās dalības iepirkumā un piedāvājums netiek tālāk izvērtēts, ja Komisija konstatē, ka:**
			1. Uz Pretendentu attiecas kāds no Nolikuma 3.2.punktā noteiktajiem Pretendentu izslēgšanas nosacījumiem.
			2. Pretendents neatbilst kādai no Nolikuma 3.punkta prasībām.
			3. Pretendents iesniedzis nepatiesu informāciju savas kvalifikācijas novērtēšanai vai vispār nav iesniedzis pieprasīto informāciju, tajā skaitā, nav sniedzis Komisijas pieprasīto precizējošo informāciju Komisijas noteiktajā termiņā vai atlases dokumenti nav iesniegti atbilstoši Nolikuma prasībām un to saturs neatbilst Nolikuma prasībām.
		3. Ja Pretendents ir piegādātāju apvienība, Pretendents tiks izslēgts no turpmākās dalības iepirkumā, ja Komisija konstatē, ka uz kādu no personām, kas iekļauta apvienībā, atbilst kāds no Nolikuma 5.2.2.punktā minētajiem izslēgšanas nosacījumiem.
		4. Pretendenta piedāvājums, kurš ir atbilstošs visām Pasūtītāja Nolikumā noteiktajām kvalifikācijas prasībām, tiek virzīts tehniskā piedāvājuma - Tehniskās specifikācijas atbilstības pārbaudei.
	3. **Tehniskā piedāvājuma atbilstības pārbaude**
		1. Pēc Pretendentu kvalifikācijas pārbaudes Komisija slēgtā sēdē veic tehnisko piedāvājumu atbilstības pārbaudi. Komisija pārbauda katra atlasi izturējušā Pretendenta tehniskā piedāvājuma atbilstību Tehniskai specifikācijai. Atbilstības vērtēšanu Komisija veic, izvērtējot katra Pretendenta tehnisko piedāvājumu ar *“A-Atbilst/N-Neatbilst”* katrai no Pasūtītāja Tehniskā specifikācijā noteiktajām prasībām.
		2. **Pretendenta piedāvājums tiek izslēgts no dalības iepirkumā un netiek tālāk izvērtēts, ja Komisija konstatē, ka:**
			1. Nav iesniegti tehniskā piedāvājuma dokumenti, vai tie un to saturs neatbilst Nolikuma 4.punkta un Tehniskās specifikācijas prasībām.
			2. Pretendents nepiekrīt Nolikuma noteikumiem.
		3. Ja tehniskais piedāvājums atbilst Tehniskās specifikācijas prasībām, Pretendenta piedāvājums tiek virzīts finanšu piedāvājuma vērtēšanai.
	4. **Finanšu piedāvājuma vērtēšana**
		1. Piedāvājumu vērtēšanas laikā Komisija pārbauda, vai piedāvājumā nav aritmētisko kļūdu. Ja Komisija konstatē šādas kļūdas, tad tā šīs kļūdas izlabo. Par kļūdu labojumu un laboto piedāvājuma summu Komisija paziņo Pretendentam, kura pieļautās kļūdas labotas. Vērtējot finanšu piedāvājumu, Komisija ņem vērā labojumus. Ziņas par aritmētiskajām kļūdām Komisija ieraksta protokolā atsevišķi katram piedāvājumam.
		2. Ja piedāvājumu vērtēšanas laikā Komisija konstatē, ka kāds no Pretendentiem, salīdzinot ar citiem Pretendentiem, piedāvā Pakalpojumus par ievērojami zemāku cenu, tai ir tiesības pārbaudīt, vai Pretendenta piedāvājums nav nepamatoti lēts.
		3. Lai pārliecinātos, ka Pretendents nav iesniedzis nepamatoti lētu piedāvājumu, Komisija var pieprasīt Pretendentam detalizētu paskaidrojumu par būtiskiem piedāvājuma nosacījumiem, tehnoloģijām vai cita veida nosacījumiem, kas ļauj piedāvāt šādu cenu. Ja Pretendents būs iesniedzis nepamatoti lētu piedāvājumu, Pasūtītājs to izslēgs no turpmākās dalības iepirkumā.
	5. Pēc finanšu piedāvājuma atbilstības pārbaudes Nolikuma prasībām, Komisija izvēlas Nolikuma prasībām atbilstošu piedāvājumu ar viszemāko cenu.
	6. Komisija, var pieņemt lēmumu izbeigt iepirkuma procedūru, neizvēloties nevienu piedāvājumu, ja nav iesniegts neviens Nolikumam atbilstošs piedāvājums vai cits pamatots iemesls.
	7. Komisija 3 (trīs) darbdienu laikā pēc tam, kad pieņemts lēmums slēgt iepirkuma līgumu vai izbeigt iepirkuma procedūru neizvēloties nevienu Pretendentu, nosūta normatīvajiem aktiem atbilstošu paziņojumu visiem Pretendentiem.
	8. Ja iepirkuma uzvarētājs atsakās no līguma noslēgšanas vai atsauc savu piedāvājumu, vai jebkādu citu iemeslu dēļ nenoslēdz iepirkuma līgumu 10 (desmit) darbdienu laikā no uzaicinājuma slēgt iepirkuma līgumu, Komisija var atzīt par uzvarētāju Pretendentu, kurš iesniedzis nākošo lētāko piedāvājumu, vai izbeigt iepirkumu, neizvēloties nevienu piedāvājumu.
2. **Komisijas tiesības un pienākumi**
	1. Komisijas darbu un sēdes vada Komisijas priekšsēdētājs. Komisijas priekšsēdētāja prombūtnes laikā priekšsēdētaja pienākumus pilda Komisijas priekšsēdētāja vietnieks vai Komisijas priekšsēdētāja nozīmēts Komisijas loceklis.
	2. Komisija nodrošina iepirkumu procedūras izstrādāšanu, protokolē iepirkuma procesa gaitu un ir atbildīga par iepirkuma procedūras norisi. Komisija savas kompetences ietvaros pieņem lēmumus, kā arī veic citas darbības saskaņā ar Nolikumu.
	3. Komisija lēmumus pieņem sēdēs. Komisija pieņem lēmumus ar vienkāršu balsu vairākumu. Balsstiesības ir visiem Komisijas locekļiem. Ja Komisijas locekļu balsis sadalās vienādi, izšķirošā ir Komisijas priekšsēdētāja balss.
	4. **Komisijas tiesības un pienākumi**
		1. Izskatīt piedāvājumus ko iesnieguši Pretendenti, kuri atbilst Nolikumā izvirzītajām prasībām un PIL noteikumiem.
		2. Pieņemt lēmumu par Pretendenta piedāvājuma neizskatīšanu un Pretendenta izslēgšanu no turpmākas dalības iepirkuma procedūrā.
		3. Izslēgt Pretendentu no turpmākās dalības iepirkuma procedūrā, ja Pretendents nav iesniedzis visu pieprasīto informāciju vai ir sniedzis nepatiesu informāciju.
		4. Izslēgt Pretendentu no turpmākas dalības iepirkuma procedūrā, ja Pretendenta piedāvājums neatbilst Nolikumā norādīto tehnisko specifikāciju prasību līmenim.
		5. Izslēgt Pretendentu no turpmākas dalības iepirkuma procedūrā, ja Pretendents iesniedzis nepamatoti lētu piedāvājumu.
		6. Lai noskaidrotu, vai nav saņemts nepamatoti lēts piedāvājums, pieprasīt, lai Pretendents, kurš iesniedzis piedāvājumu ar ievērojami zemāku cenu, iesniedz iepirkuma izpildei nepieciešamās tehnoloģijas aprakstu un īpašo, tikai šim Pretendentam pieejamo tirgus apstākļu aprakstu, kas pamato cenu pazeminājumu.
		7. Pieņemt lēmumu par iepirkuma rezultātiem.
		8. Pieprasīt, lai Pretendents precizē un izskaidro informāciju par savu piedāvājumu, ja tas nepieciešams Pretendentu atlasei, tehnisko piedāvājumu atbilstības pārbaudei, kā arī piedāvājumu vērtēšanai un salīdzināšanai.
		9. Pieaicināt ekspertus piedāvājuma atbilstības pārbaudē un piedāvājuma vērtēšanā.
		10. Veikt citas darbības saskaņā ar Nolikumu un PIL.
3. **Pretendenta tiesības un pienākumi**
	1. Piedalīšanās iepirkumā ir Pretendenta brīvas gribas izpausme. Iesniedzot savu piedāvājumu dalībai iepirkumā, Pretendents visā pilnībā pieņem un ir gatavs pildīt visas šī Nolikuma un normatīvo aktu prasības. Piedāvājuma iesniegšana apliecina Pretendenta piekrišanu šī Nolikuma noteikumiem un tajos ietvertajām prasībām.
	2. Pretendentam ir pienākums rakstveidā un norādītajā termiņā sniegt atbildes uz Komisijas pieprasījumiem. Šī noteikuma neievērošana bez attaisnojoša iemesla un Komisijas pieprasījumu neizpilde var būt par iemeslu, lai Pretendenta piedāvājums tiktu noraidīts tālākai izskatīšanai un netiktu vērtēts.
	3. Pretendentam ir pienākums no Pasūtītāja saņemtos iepirkuma materiālus nenodot trešajām personām un izmantot tos tikai iepirkuma piedāvājuma izstrādei.
	4. Pretendentam, kas iesniedzis piedāvājumu iepirkumā, uz kuru attiecas PIL 8.1 panta noteikumi, un kas uzskata, ka ir aizskartas tā tiesības vai ir iespējams šo tiesību aizskārums, ir tiesīgs pieņemto lēmumu pārsūdzēt tiesā likumā noteiktajā kārtībā. Lēmuma pārsūdzēšana neaptur tā darbību.
	5. Pretendentam ir tiesības pieprasīt par piedāvājumā iekļautās konfidenciālās informācijas neizpaušanu, tik cik atļauj normatīvo aktu prasības.
4. **Nolikuma pielikumi**

Nolikumam pievienoti šādi pielikumi:

# 1.pielikums - Pieteikums par piedalīšanos iepirkumā

# 2.pielikums - Tehniskā specifikācija / Tehniskais piedāvājums / Finanšu piedāvājums

3.pielikums - Pretendenta pieredzes apraksts

**1. pielikums**

iepirkuma LiepU 2012/8

nolikumam

# Pieteikums par piedalīšanos iepirkumā

**\_\_\_\_\_\_\_\_\_\_\_\_\_\_\_\_\_\_\_**

Pieteikuma sastādīšanas vieta

2012.gada \_\_\_ .\_\_\_\_\_\_\_

Pretendents,

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

Pretendenta nosaukums, reģistrācijas numurs

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

Pretendenta nodokļu maksātāja reģistrācijas numurs

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

Pretendenta bankas rekvizīti

tā\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ personā

Pretendenta vadītāja vai pilnvarotās personas vārds un uzvārds, amats

ar šī pieteikuma iesniegšanu:

1. piesakās piedalīties iepirkumā **LiepU 2012/8** „**Interneta pieslēguma nodrošināšana Liepājas Universitātes dienesta viesnīcai**”;
2. apņemas ievērot visas iepirkuma Nolikuma prasības;
3. apliecina, ka uz to neattiecas Publisko iepirkumu likuma 8.1 panta piektās daļas 1., 2.punktā minētie nosacījumi;
4. atzīt sava piedāvājuma spēkā esamību 90 (deviņdesmit) dienas no piedāvājuma atvēršanas dienas;
5. garantē, ka visas sniegtās ziņas ir patiesas.

\_\_\_\_\_\_\_\_\_\_\_\_\_\_\_\_\_\_\_\_

 Paraksts

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pretendenta un pretendenta kontaktpersonas adrese, tālruņa un faksa numuri, e-pasts

**2. pielikums**

iepirkuma LiepU 2012/8

nolikumam

**Tehniskā specifikācija / Tehniskais piedāvājums / Finanšu piedāvājums**

**„Interneta pieslēguma nodrošināšana Liepājas Universitātes dienesta viesnīcai”**

|  |  |  |  |  |  |  |
| --- | --- | --- | --- | --- | --- | --- |
| **Iepirkuma priekšmets** | **Pretendenta piedāvājums** | **Līgumcena mēnesī,** **Ls (bez PVN)** | **Līgumcena gadā, Ls (bez PVN)** | **Līgumcena 3 gados, Ls (bez PVN)** | **PNV****3 gados,****Ls** | **Kopsumma 3 gados,****ieskaitot PVN** |
| Patstāvīgs interneta pieslēgums Liepājas Universitātes dienesta viesnīcai Ganību ielā 36/48, Liepājā, ar ātrumu:* Latvijas resursiem lejupielāde un augšupielāde 100 Mbit/s, ne mazāka par 75 Mbit/s;
* ārzemju resursiem lejupielāde un augšupielāde 100 Mbit/s, ne mazāka par 75 Mbit/s.
 |  |  |  |  |  |  |

Iespējamais pakalpojuma sniegšanas sākuma datums \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_

 *Datums, vieta Amats Paraksts Vārds, uzvārds*

**3. pielikums**

iepirkuma LiepU 2012/8

nolikumam

**Pretendenta pieredzes apraksts**

\_\_\_\_\_\_\_\_\_\_\_\_\_\_\_\_\_\_\_

Dokumenta sastādīšanas vieta

2012.gada \_\_\_ .\_\_\_\_\_\_\_

|  |  |  |  |
| --- | --- | --- | --- |
| **Nr.****p.k.** | **Pakalpojuma saņēmējs****(nosaukums, adrese, kontaktpersonas****e-pasts, telefona numurs)** | **Pakalpojuma apraksts** | **Pakalpojuma****sniegšanas laiks****(dd.mm.gggg.)un****izpildes statuss** |
| **1.** |  |  |  |
| **2.** |  |  |  |

\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_

 *Amats Paraksts Vārds, uzvārds*